open-index/open-wikipedia-markdown huggingface dataset:
সমর দাস

**সমর দাস** (জন্ম ; ১০ ডিসেম্বর ১৯২৯ - মৃত্যু ; ২৫ সেপ্টেম্বর ২০০১) একজন বিখ্যাত বাংলাদেশী সুরকার ও সঙ্গীত পরিচালক।

## জীবন
১৯২৯ সালের ১০ ডিসেম্বর পুরান ঢাকার লক্ষ্মীবাজারে নবদ্বীপ বসাক লেনে এক সঙ্গীতশিল্পী পরিবারে সমর দাসের জন্ম। পরিবারের গণ্ডিতেই তার সঙ্গীত শিক্ষা শুরু হয়েছিল। ১৯৪৫ সালে মাত্র ১৬ বছর বয়সে তদানীন্তন অল ইন্ডিয়া রেডিও’র ঢাকা কেন্দ্রে বাঁশি বাজানোর মধ্য দিয়ে সমর দাসের সঙ্গীত জীবনের সূচনা। তরুণ বয়সেই গিটার ও পিয়ানো বাজানোর জন্য তার খ্যাতি ছড়িয়ে পড়ে। পরে তিনি একজন খ্যাতিমান গিটারবাদক হিসেবে পরিচিতি পান। এরপর ১৯৫০-এর দশকে কলকাতায় হিজ মাস্টার্স ভয়েস কোম্পানিতে কাজ করেন এবং সুখ্যাতি অর্জন করেন। ১৯৬১ সালে ঢাকা বেতার কেন্দ্রে সঙ্গীত পরিচালক হিসেবে যোগ দেন। এখানে তিনি স্বাধীনতার পূর্ব পর্যন্ত কর্মরত ছিলেন। তিনি বহু বাঙলা গানের সুরকার। রেডিও-টেলিভিশন এবং চলচ্চিত্রের জন্য অসংখ্য গানের তিনি সঙ্গীত পরিচালক।

## বাংলাদেশের স্বাধীনতা যুদ্ধ
১৯৭১ সালে বাংলাদেশের মুক্তিযুদ্ধের সময় তিনি মুজিবনগর থেকে পরিচালিত স্বাধীন বাংলা বেতার কেন্দ্রের অন্যতম সংগঠক ও প্রধান পরিচালক ছিলেন। এ সময় বহু গানে তিনি সুর দেন। তার সুর করা গান স্বাধীনতা যুদ্ধের সময় মুক্তিবাহিনী ও দেশবাসীকে দারুণভাবে অনুপ্রাণিত করে। মুক্তিযুদ্ধে তার সুর করা ‘পূর্ব দিগন্তে সূর্য উঠেছে’, ‘নোঙ্গর তোলো তোলো’ প্রভৃতি গান মুক্তিযোদ্ধাদের প্রেরণা জুগিয়েছে। ১৯৭২ খ্রিষ্টাব্দে সুরবিন্যাস করে বাংলাদেশের জাতীয় সঙ্গীত *আমার সোনার বাংলা* মূল গানটি বিবিসি লন্ডন থেকে সামরিক ব্রাশব্রান্ডে রেকর্ড করার দায়িত্ব পালন করেন তিনি।

## সঙ্গীত পরিচালনা
বাংলা ছায়াছবির সঙ্গীত পরিচালক হিসেবে সমর দাস খ্যাতি লাভ করেছেন। ১৯৫০ সালে কলকাতার বাংলা ছবি লটারি’র অন্যতম সঙ্গীত পরিচালক ছিলেন তিনি। এ ছাড়া *মুখ ও মুখোশ*,  জিঘাংসা প্রভৃতি ছায়াছবির সঙ্গীত পরিচালনা করেন। তিনি বাংলাদেশ বেতার ও বাংলাদেশ টেলিভিশনের দুই হাজারেরও বেশি গানের সুরকার।
১৯৮৫ ও ১৯৯৫ সালে ঢাকায় অনুষ্ঠিত সাফ গেমস সূচনা সঙ্গীতের তিনিই সুরারোপ করেছিলেন।

## মৃত্যু
২০০১ খ্রিস্টাব্দের ২৫শে সেপ্টেম্বর তিনি পরলোক গমন করেন। ঢাকার ওয়ারীস্থ খ্রিষ্টান গোরস্থানে তার সমাধি রয়েছে।

## পুরস্কার ও সম্মননা
শিল্পচর্চায় অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। বাংলাদেশে 'সঙ্গীত পরিষদ’-এর প্রতিষ্ঠার সময় থেকেই সমর দাস এর সদস্য ছিলেন। জাতীয় প্রেসক্লাবেরও তিনি সদস্য ছিলেন। তিনি একুশে পদক সহ আরও অসংখ্য পুরস্কারে ভূষিত হয়েছেন।

## আরও দেখুন
* সংস্কৃতিতে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:বাঙালি খ্রিস্টান
বিষয়শ্রেণী:১৯২৯-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:বাংলাদেশী সুরকার
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:সংস্কৃতিতে স্বাধীনতা পুরস্কার বিজয়ী
বিষয়শ্রেণী:বাংলাদেশী খ্রিস্টান
বিষয়শ্রেণী:১৯২৫-এ জন্ম
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:একুশে পদক বিজয়ী
বিষয়শ্রেণী:পুরুষ চলচ্চিত্র সঙ্গীত সুরকার
বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
হামিদুর রহমান (দ্ব্যর্থতা নিরসন)

* মোহাম্মদ হামিদুর রহমান - বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা এবং বীরশ্রেষ্ঠ খেতাব প্রাপ্ত।
* হামিদুর রহমান - বাংলাদেশের কেন্দ্রীয় শহীদ মিনারের স্থপতি চিত্রশিল্পী।
* হামিদুর রহমান আযাদ - বাংলাদেশের সংসদীয় কক্সবাজার-২ আসনের সাবেক সংসদ সদস্য।
পঙ্কজ উধাস

**পঙ্কজ উধাস** (; ১৭ মে ১৯৫১ – ২৬ ফেব্রুয়ারি ২০২৪) ছিলেন একজন ভারতীয় সঙ্গীতশিল্পী। তিনি মূলত গজল এর জন্য বিখ্যাত। তিনি ১৯৮০ সালে *আহাত* নামে একটি গজল অ্যালবাম প্রকাশের মাধ্যমে তার কর্মজীবন শুরু করেন এবং পরবর্তীকালে ১৯৮১ সালে *মুকারর*, ১৯৮২ সালে *তারান্নুম*, ১৯৮৩ সালে *মেহফিল*, ১৯৮৪ সালে *রয়্যাল অ্যালবার্ট হলে* পঙ্কজ উধাস লাইভ, ১৯৮৪ সালে *নায়াব* এবং ১৯৮৮ সালে *মুক্তির* মতো অনেক হিট গান রেকর্ড করেন।

## প্রাথমিক জীবন
পঙ্কজ উধাস একজন গজল গায়ক, তিনি ভারতের গুজরাতের বাসিন্দা। ১৯৮০ সালে আহত শিরোনামের একটি গজল অ্যালবাম প্রকাশের মাধ্যমে তিনি তার কেরিয়ার শুরু করেছিলেন এবং পরে ১৯৮১ সালে মুকারার, ১৯৮২ সালে তারান্নুম, ১৯৮৩ সালে মেহফিল, ১৯৮৪ সালে রয়্যাল অ্যালবার্ট হলে পঙ্কজ উধাস লাইভ, ১৯৮৫ সালে নয়াব এবং ১৯৮৬ সালে আফরিনের মতো অনেকগুলি হিট রেকর্ড করেছিলেন।

## মৃত্যু
পঙ্কজ উধাস ২৬ ফেব্রুয়ারি ২০২৪-এ মৃত্যুবরণ করেন। মৃত্যুর সময় তার বয়স হয়েছিল ৭২ বছর।

## তথ্যসূত্র

## আরও দেখুন
* কুমার শানু
* অলকা ইয়াগনিক

## বহিঃসংযোগ
* অফিসিয়াল সাইট 
* 

বিষয়শ্রেণী:১৯৫১-এ জন্ম
বিষয়শ্রেণী:ভারতীয় সঙ্গীতশিল্পী
বিষয়শ্রেণী:গুজরাতি ব্যক্তি
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:গুজরাতের ব্যক্তি
বিষয়শ্রেণী:রাজকোটের ব্যক্তি
বিষয়শ্রেণী:২০২৪-এ মৃত্যু
কুমিল্লা সেনানিবাস

**কুমিল্লা সেনানিবাস** বাংলাদেশের কুমিল্লা শহরের উপকন্ঠে অবস্থিত বাংলাদেশ সেনাবাহিনীর একটি সেনানিবাস। বাংলাদেশ সেনাবাহিনীর ৩৩ পদাতিক ডিভিশন এ সেনানিবাসে অবস্থিত।

## ইতিহাস
কুমিল্লা ক্যান্টনমেন্ট, প্রথম বিশ্বযুদ্ধের পর এই এলাকার উপর সামরিক চেইন বজায় রাখার জন্য  ব্রিটিশ ক্রাউন দ্বারা প্রতিষ্ঠিত হয়। দ্বিতীয় বিশ্বযুদ্ধের সময় ব্রিটিশ ভারতীয় সেনাবাহিনী এটা ব্যবহার করে।বাংলাদেশের সবচেয়ে বড় সেনানিবাস কুমিল্লার ময়নামতিতে অবস্থিত। এটি বাংলাদেশের প্রথম ক্যান্টনমেন্ট। ১৯৭১ সালের স্বাধীনতা যুদ্ধের সময় বহু অস্ত্র এখানে রক্ষিত ছিল। এখানে রয়েছে ইংরেজ কবরস্থান। যা ইংরেজ আমলে স্থাপিত হয়।

## ইউনিট
* ৩৩ পদাতিক ডিভিশন
* ৪৪তম পদাতিক ব্রিগেড
* ৩৩তম আর্টিলারি ব্রিগেড
* ১০১ পদাতিক ব্রিগেড
* স্কুল অফ মিলিটারি ইন্টেলিজেন্স (এসএমআই)
* এরিয়া সদর, কুমিল্লা অঞ্চল
* স্টেশন সদর দফতর, কুমিল্লা
* ৫ সিগন্যাল ব্যাটালিয়ন
* স্ট্যাটিক সিগন্যাল কোম্পানি, কুমিল্লা অঞ্চল
* ৩৩ এমপি,
* অর্ডিন্যান্স ডেপো,কুমিল্লা 
* ৬ অশ্বারোহী

## শিক্ষা প্রতিষ্ঠান
* বাংলাদেশ সেনাবাহিনী আন্তর্জাতিক বিজ্ঞান ও প্রযুক্তি বিশ্ববিদ্যালয়, কুমিল্লা
* ইস্পাহানী ক্যান্টনমেন্ট পাবলিক স্কুল ও কলেজ
* ক্যান্টনমেন্ট বোর্ড বালক উচ্চ বিদ্যালয়
* ক্যান্টনমেন্ট বোর্ড বালিকা উচ্চ বিদ্যালয়
* ক্যান্টনমেন্ট কলেজ, কুমিল্লা সেনানিবাস
* আর্মি মেডিক্যাল কলেজ কুমিল্লা
* আর্মি নার্সিং ইনস্টিটিউট
* ক্যান্টনমেন্ট বোর্ড মাধ্যমিক বিদ্যালয়    
* কুমিল্লা ক্যাডেট কলেজ    
* ময়নামতি ইংলিশ মিডিয়াম কলেজ

## তথ্যসূত্র

বিষয়শ্রেণী:বাংলাদেশের সেনানিবাস
বিষয়শ্রেণী:কুমিল্লা জেলা
বিষয়শ্রেণী:কুমিল্লা সেনানিবাস
কার্বনডেল, ইলিনয়

**কার্বনডেল** মার্কিন যুক্তরাষ্ট্রের ইলিনয় অঙ্গরাজ্যের একটি শহর। এখানে সাউদার্ন ইলিনয় বিশ্ববিদ্যালয় অবস্থিত।

কার্বনডেল শহরটিকে দক্ষিণ ইলিনয়ের রাজধানী বলা হয়ে থাকে।

## তথ্যসূত্র

বিষয়শ্রেণী:ইলিনয়
বিষয়শ্রেণী:মার্কিন যুক্তরাষ্ট্রের শহর
বিষয়শ্রেণী:ইলিনয়ের শহর
র‍্যান্টুল, ইলিনয়

**র‌্যান্টুল** মার্কিন যুক্তরাষ্ট্রের ইলিনয় অঙ্গরাজ্যের একটি শহর। এটি শ্যাম্পেইন ও আর্বানা হতে ১০ মাইল উত্তরে অবস্থিত।

## জনসংখ্যা

## তথ্যসূত্র

বিষয়শ্রেণী:১৮৫৪-এ প্রতিষ্ঠিত জনবসতিপূর্ণ স্থান
বিষয়শ্রেণী:ইলিনয়ের গ্রাম
জিম ক্যারি

**জেমস ইউজিন “জিম” ক্যারি** (; জন্ম জানুয়ারি ১৭, ১৯৬২), কানাডিয়ান বংশোদ্ভূত একজন মার্কিন অভিনেতা, কৌতুকাভিনেতা, চিত্রনাট্যকার ও প্রযোজক। ক্যারি ১৯৯০ সালে মার্কিন যুক্তরাষ্ট্রে তার স্কেচ হাস্যরসাত্মক টেলিভিশন ধারাবাহিক *ইন লিভিং কালার* দিয়ে পরিচিতি অর্জন করেন। তার প্রথমদিকের অভিনীত উল্লেখযোগ্য ছবির মধ্যে রয়েছে দি মাস্ক (১৯৯৪), *[[এইস ভেঞ্চুরা: পেট ডিটেক্টিভ]]* (১৯৯৪), *[[ডাম্ব অ্যান্ড ডাম্বার]]* (১৯৯৪), *[[লায়ার লায়ার]]* (১৯৯৭) প্রভৃতি। তিনি *[[দ্য ট্রুম্যান শো]]* (১৯৯৮) ও *[[ম্যান অন দ্য মুন]]* চলচ্চিত্র দিয়ে সমালোচকদের প্রশংসা অর্জন করেন এবং দুটি গোল্ডেন গ্লোব পুরস্কার লাভ করেন।

২০০০ সালের দিকে তিনি *[[হাউ দ্য গ্রিঞ্চ স্টোল ক্রিসমাস]]* ও হাস্যরসাত্মক *[[মি, মাইসেলফ অ্যান্ড আইরিন]]* (২০০০), *[[ব্রুস অলমাইটি]]* (২০০৩), *[[ইটার্নাল সানশাইন অফ দ্য স্পটলেস মাইন্ড]]* (২০০৪), *[[লেমোনি স্নিকেট্‌স আ সিরিজ অফ আনফরচুনেট ইভেন্ট্‌স]]* (২০০৪), *[[ফান উইথ ডিক অ্যান্ড জেন]]* (২০০৫), *[[ইয়েস ম্যান (চলচ্চিত্র)|ইয়েস ম্যান]]* (২০০৮), *[[হরটন হিয়ার্স আহু]]!* (২০০৮) এবং *[[আ ক্রিসমান ক্যারল]]* (২০০৯) এ অভিনয় করে আরও জনপ্রিয়তা অর্জন করেন। *[[ইটার্নাল সানশাইন অফ দ্য স্পটলেস মাইন্ড]]* ছবিতে অভিনয়ের জন্য তিনি শ্রেষ্ঠ অভিনেতার জন্য বাফটা পুরস্কারের মনোনয়ন লাভ করেন।

## চলচ্চিত্রের তালিকা

## তথ্যচিত্র

## টেলিভিশন

## চিত্রসঙ্গীত

## ভিডিও গেম

## তথ্যসূত্র

## বহিঃসংযোগ

* Article at thecanadianencyclopedia.ca
* 
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর কানাডীয় অভিনেতা
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন কৌতুকাভিনেতা
বিষয়শ্রেণী:২১শ শতাব্দীর কানাডীয় অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন কৌতুকাভিনেতা
বিষয়শ্রেণী:অন্টারিওর অভিনেতা
বিষয়শ্রেণী:অন্টারিওর কৌতুকাভিনেতা
বিষয়শ্রেণী:আইরিশ বংশোদ্ভূত কানাডীয় ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:কানাডীয় কৌতুকাভিনেতা
বিষয়শ্রেণী:কানাডীয় খ্রিস্টান
বিষয়শ্রেণী:কানাডীয় চলচ্চিত্র অভিনেতা
বিষয়শ্রেণী:ফরাসি বংশোদ্ভূত কানাডীয় ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:স্কটিশ বংশোদ্ভূত কানাডীয় ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:কানাডীয় বংশোদ্ভূত মার্কিন ব্যক্তি
বিষয়শ্রেণী:টরন্টোর অভিনেতা
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর কানাডীয় ঔপন্যাসিক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন জনসমক্ষে কৌতুক পরিবেশন শিল্পী
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:কানাডীয় টেলিভিশন অভিনেতা
বিষয়শ্রেণী:কানাডীয় কণ্ঠাভিনেতা
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:মার্কিন যুক্তরাষ্ট্রে কানাডীয় প্রবাসী অভিনেতা
মাদ্রী

{{Infobox character
| image = File:Madri - Raja Ravi Varma Print.jpg
| caption = রাজা রবি বর্মা কর্তৃক মাদ্রি
| spouse = পাণ্ডু
| family = 
| children = 
* নকুল
* সহদেব
*শাশ্বতী/কীর্তিকা/শঙ্কুবতী
}}
**মাদ্রী** (সংস্কৃত: माद्री) হলেন হিন্দু মহাকাব্য মহাভারতের অন্যতম নারীচরিত্র। তিনি হলেন **মদ্রদেশের** রাজকন্যা এবং হস্তিনাপুরের রাজা পাণ্ডুর দ্বিতীয়া স্ত্রী। তিনি কনিষ্ঠ পাণ্ডবদ্বয় তথা যমজ ভাই নকুল ও সহদেবের গর্ভধারিনী বা মাতা। তার ভাই হলেন *মদ্রদেশের* যুবরাজ এবং পরবর্তীতে রাজা **শল্য**। তার আসল নাম মাধুরী।*মাদ্রী* শব্দের অর্থ হলো *মদ্র দেশের রাজকন্যা*, অথবা *মদ্রকুমারী*।

## পাণ্ডুর সাথে বিবাহ
কুন্তীর সাথে তার বিয়ের পরে পাণ্ডু মদ্ররাজের কনিষ্ঠ কন্যা মাদ্রীকে  বিয়ে করেছিলেন। পাণ্ডু ও মাদ্রীর কোন সন্তান ছিল না। ফলস্বরূপ, সপত্নী কুন্তীর কাছ থেকে ঋষি দুর্বাসাপ্রদত্ত *পুত্রেষ্টিমন্ত্র* অল্পসময়ের জন্য চেয়ে নিয়ে তিনি অশ্বিনীকুমারদ্বয়কে পুত্রদান নিমিত্তে আহ্বান করেন। তাদের আশীর্বাদে দুই পুত্র (কনিষ্ঠ পাণ্ডব) নকুল ও সহদেবের জন্ম হয়। কিছু মতানুসারে তিনি সরস্বতীর বরে শাশ্বতী নামে একটি কন্যার জন্ম দিয়েছিলেন।

নকুল ও সহদেবের জন্মের পর পাণ্ডু একদা বনে মাদ্রীকে দেখে কামার্ত হয়ে যৌনসঙ্গমে লিপ্ত হন। এই সঙ্গমের ফলে পাণ্ডুর মৃত্যু হয়। নিজেকে স্বামীর মৃত্যুর জন্য দায়ী ভেবে মাদ্রী তাঁর পুত্রদের কুন্তীর দায়িত্বে রেখে সতী (স্বামীর চিতায় স্বেচ্ছায় সহমরণে যাওয়া) হন।

## তথ্যসূত্র

বিষয়শ্রেণী:মহাভারতের চরিত্র
বিষয়শ্রেণী:হিন্দু পুরাণে রাণী
চিত্রাঙ্গদা

**চিত্রাঙ্গদা** মহাভারত মহাকাব্যের একটি চরিত্র। তিনি রাজা চিত্রবাহন ও বসুন্ধরার কন্যা ও অর্জুনের তৃতীয়া স্ত্রী।

## জন্ম ও প্রথমজীবন
মণিপুরের রাজকন্যা চিত্রাঙ্গদা। মণিপুর রাজের ভক্তিতে তুষ্ট হয়ে শিব বর দিয়েছিলেন যে তাঁর বংশে কেবল পুত্রই জন্মাবে। কিন্তু তা সত্বেও যখন রাজকূলে চিত্রাঙ্গদার জন্ম হল রাজা তাকে পুত্ররূপেই পালন করলেন।

রাজকন্যা অভ্যাস করলেন ধনুর্বিদ্যা, শিক্ষা করলেন যুদ্ধবিদ্যা, রাজদণ্ডনীতি।

## বিবাহ, সন্তান ও অন্যান্য
মণিপুররাজ সিদ্ধান্ত নিয়েছিলেন যে তার কন্যার সাথে কেবলমাত্র মহাবীর অর্জুনের বিবাহ দেবেন। ওইদিকে ইন্দ্রপ্রস্থে সহবাসরত যুধিষ্ঠির ও পাঞ্চালিকে দেখে ফেলে অর্জুনের দ্বাদশ বর্ষ বনবাস হয়। অর্জুন দ্বাদশবর্ষব্যাপী ব্রহ্মচর্য ব্রত পালনের সময় ভ্রমণ করতে করতে এলেন মণিপুররাজ্যে। সেই সময়ে অর্জুন চিত্রাঙ্গদার প্রেমে পড়েন। তার ও চিত্রাঙ্গদার বিবাহ হল। তাঁদের মিলনের ফলে অর্জুনের ঔরসে চিত্রাঙ্গদার গর্ভে সন্তান জন্মায়। তাদের সেই মিলনজাত পুত্রের নাম বভ্রূবাহন।অর্জুন  বভ্রূবাহনকে মণিপুরের রাজা বানিয়ে দেন ও নিজের রাজ্যে ফিরে যান।

কবিগুরু রবীন্দ্রনাথ ঠাকুরের ভাষায় -

 *আমি চিত্রাঙ্গদা - রাজেন্দ্রনন্দিনি*

## পরবর্তী জীবন
যুধিষ্ঠিরের অশ্বমেধ-যজ্ঞের অশ্বকে নিয়ে যুদ্ধার্থী অর্জুন যখন মণিপুরে এসে পৌঁছলেন, তখন পুত্র বভ্রুবাহন যুদ্ধ না করে ভক্তি সহকারে পিতা অর্জুনকে অভ্যর্থনা জানালেন। অর্জুন পুত্রের এই কাপুরুষতা দেখে যখন ধিক্কার দিচ্ছেন, তখন অর্জুনের দ্বিতীয় স্ত্রী উলুপী ভূমিতল থেকে উঠে এসে নিজেকে বভ্রুবাহনের বিমাতা বলে পরিচয় দিয়ে পুত্রকে বললেন যুদ্ধ করতে। বিমাতার আদেশে তিনি যুদ্ধ শুরু করলেন এবং তাঁর বাণে অর্জুন ভূমিশয্যা নিলেন। বভ্রূবাহনের দ্বারা যুদ্ধে নিহত হওয়ার পরে উলুপী অর্জুনকে পুনরায় জীবিত করে তাকে বসুদের অভিশাপ থেকে মুক্ত করেছিলেন। উলুপী সঞ্জীবন-মণি এনে অর্জুনকে সুস্থ করে বসুগণের শাপের কথা সবাইকে বললেন। অশ্বমেধ যজ্ঞে অর্জুনের আমন্ত্রণে চিত্রাঙ্গদা ও  বভ্রূবাহনের সঙ্গে উলুপীও এসেছিলেন এবং পাণ্ডবদের মহাপ্রস্থানে যাওয়া পর্যন্ত  পাণ্ডবদের সঙ্গেই ছিলেন। পাণ্ডবরা চলে গেলে তিনি আবার নিজ রাজ্যে ফিরে যান।

## সাহিত্য
*চিত্রাঙ্গদা-রবীন্দ্রনাথ ঠাকুর

## টীকা

* *Citrāngadā* in: M.M.S. Shastri Chitrao, *Bharatavarshiya Prachin Charitrakosha* (Dictionary of Ancient Indian Biography, in Hindi), Pune 1964, p.&nbsp;213
* *The Mahabharata of Krishna Dvaipayana Vyasa*, trl. from the original Sanskrit by Kisari Mohan Ganguli, Calcutta 1883-1896
* *Chitrangada* in: Wilfried Huchzermeyer, *Studies in the Mahabharata*, edition sawitri 2018, p.&nbsp;17-19. (also as E-Book)

## তথ্যসূত্র

বিষয়শ্রেণী:মহাভারতের চরিত্র
আবোল তাবোল

**আবোল তাবোল** সুকুমার রায়ের বিখ্যাত "ননসেন্স ছড়া" সংকলন। এটি ১৯২৩ সালে ইউ রায় এন্ড সন্স থেকে প্রকাশিত হয়। এই সংকলনে মোট ছড়ার সংখ্যা ৫০টি, যার মধ্যে ৭টি বেনামে লেখা হয়েছে।এবং তিনি এটি বাবু সমাজ কে সমালোচনা করার জন্য লিখেছিলেন। এটির দ্বারা তিনি গান্ধীজির অহিংসা সত্যাগ্রহ নীতির বিরোধিতা করেন। ছোটদের উদ্দেশ্যে লেখা সুকুমার রায় কবিতাগুলির মধ্যে লুকিয়ে রয়েছে তৎকালীন সমাজ, সংস্কৃতি ও রাজনৈতিক আবহের প্রচ্ছন্ন রূপ। প্রায় শতবর্ষ পূর্বে লেখা কবিতাগুলি আজও বাংলা তথা বাঙালি মানসে সমান প্রাসঙ্গিক।

## ছড়াসমূহ

* অবাক কাণ্ড
* আবোল তাবোল
* আহ্লাদী
* একুশে আইন
* কাঠবুড়ো
* কাতুকুতু বুড়ো
* কাঁদুনে
* কি মুস্কিল
* কিম্ভূত
* কুম্‌ড়োপটাশ
* কৈফিয়ত
* খিচুড়ি
* খুড়োর কল
* গন্ধ বিচার
* গল্প বলা
* গানের গুঁতো
* গোঁফ চুরি
* চোর ধরা
* ছায়াবাজি
* ট্যাঁশ্ গরু
* ঠিকানা
* ডানপিটে
* দাঁড়ে দাঁড়ে দ্রুম
* ন্যাড়া বেলতলায় যায় ক’বার
* নারদ নারদ
* নোট বই
* প্যাঁচা আর প্যাঁচানি
* পালোয়ান
* ফস্‌কে গেল
* বাবুরাম সাপুড়ে
* বিজ্ঞান শিক্ষা
* বুঝিয়ে বলা
* বুড়ির বাড়ি
* বোম্বাগড়ের রাজা
* ভয় পেয়ো না
* ভাল রে ভাল
* ভূতুড়ে খেলা
* রামগরুড়ের ছানা
* লড়াই-ক্ষ্যাপা
* শব্দকল্পদ্রুম
* সৎ পাত্র
* সাবধান
* ﻿হাত গণনা
* হাতুড়ে
* হুঁকোমুখো হ্যাংলা
* হুলোর গান

## আরো দেখুন
* পাগলা দাশু

## তথ্যসূত্র

## বহিঃসংযোগ

বিষয়শ্রেণী:সুকুমার রায়
বিষয়শ্রেণী:১৯২৩-এর বই
বিষয়শ্রেণী:বাংলা কাব্য
বিষয়শ্রেণী:বাংলা সাহিত্য
বিষয়শ্রেণী:ভারতীয় শিশুসাহিত্য
শিবরাম চক্রবর্তী

**শিবরাম চক্রবর্তী** (১৩ ডিসেম্বর ১৯০৩ – ২৮ আগস্ট ১৯৮০) ছিলেন একজন ভারতীয় বাঙালি রম্যলেখক। কবিতা-রচনা দিয়ে তাঁর সাহিত্য-জীবনের শুরু। প্রথম কবিতা বেরোয় ভারতী পত্রিকায়। প্রথম প্রকাশিত বই দুটিও — 'মানুষ' ও 'চুম্বন' — কবিতার। দুটিই প্রকাশিত হয় ১৯২৯ সালে। তারপর অজস্র লেখা লিখেছেন। প্রবন্ধ, নাটক এবং তুলনাহীন অজস্র হাসির গল্প। লিখেছেন *ঈশ্বর পৃথিবী ভালবাসা* ও *ভালবাসা পৃথিবী ঈশ্বর* নামের অনন্য স্মৃতিকথামূূলক দূটি বই। প্রবন্ধের বই: *মস্কো বনাম পন্ডিচেরি* ও *ফানুস ফাটাই*। নাটকের গ্রন্থ: *যখন তারা কথা বলবে।* বিচিত্র জীবন ছিল তার। তিনি রাজনীতি করেছেন, জেল খেটেছেন, রাস্তায় কাগজ ফেরি করেছেন, ফুটপাথে রাত্রিবাস করেছেন, সাংবাদিকতা করেছেন, আজীবন মেস-জীবন যাপন করেছেন।

## জন্ম ও বংশপরিচয়

শিবরাম চক্রবর্তীর জন্ম ১৯০৩ সালের ১৩ ডিসেম্বর কলকাতার দর্জিপাড়ায়, নয়ানচাঁদ দত্ত লেনে, তাঁর দাদামশাইয়ের বাড়িতে। তাঁর বাবা শিবপ্রসাদ চক্রবর্তী ছিলেন মালদহের চাঁচলের রাজ পরিবারের সন্তান৷ যদিও তাঁদের আদি নিবাস ছিল মুর্শিদাবাদের চোঁয়ায়৷ শিবরামের মায়ের নাম ছিল শিবরানি। শিবরামের আরো দুই ভাই ছিল শিবসত্য ও শিবহরি নামে।

## ব্যক্তিজীবন
শিবরাম চক্রবর্তীর জন্মগ্রহণ করেন ১৯০৩ সালের ১৩ ডিসেম্বর (বাংলার ২৭ অগ্রহায়ণ ১৩১০) কলকাতায় মাতুলালয়ে। বিদ্যালয়ে পড়তে পড়তেই তিনি স্বাধীনতা আন্দোলনে যোগ দেন এবং দেশবন্ধু চিত্তরঞ্জন দাশের সংস্পর্শে আসেন। এর জন্য তাকে কারাবাসও করতে হয়। চাঁচল এ থাকাকালীন ই রাজনীতি তে জড়িত হয়ে পড়াই ম্যাট্রিক পরীক্ষা দেওয়া হয়ে ওঠেনি।পরে গৌড়ীয় সর্বভারতীয় বিদ্যায়তন থেকে পাশ করেন।পরবর্তীতে তিনি বিজলী ও ফরওয়ার্ড পত্রিকার সাংবাদিক হিসেবে কাজ করেন। ছিলেন যুগান্তর পত্রিকার প্রকাশক। তার জীবনের বেশির ভাগ সময়টাই কেটেছে উত্তর কলকাতার মুক্তারাম বাবু লেনের একটি মেসবাড়িতে। তিনি অনাড়ম্বর জীবন কাটাতেন। শেষ জীবনে পশ্চিমবঙ্গ সরকার তার জন্য মাসোহারার ব্যবস্থা করেছিলেন।

## সাহিত্য কর্ম

### উপন্যাস
তার সর্বাধিক আলোচিত উপন্যাস *বাড়ি থেকে পালিয়ে।* লিখেছেন *বাড়ি থেকে পালিয়ের পর*, *কলকাতার হালচাল*, *বর্মার মামা,* *মনের মত বৌ*, *মস্কো বনাম পন্ডিচেরী* সহ আরও বেশ কিছু বই। তার অমর সৃষ্টি হর্ষবর্ধন গোবর্ধনের গল্প যা আজো পাঠকমহলে সমানভাবে সমাদৃত। প্রবন্ধ, গল্পের পাশাপাশি তিনি কিছু রম্য গোয়েন্দাকাহিনিও লিখেছিলেন। তার গোয়েন্দার নাম কল্কেকাশি।

### গল্প

### কবিতা

### নাটক

## জীবনের শেষ পর্যায় এবং মৃত্যু
অনেক অবহেলার কারণে তাঁর জীবনের বহু লেখা সযত্নে সংরক্ষণ করতে পারেন নি তিনি। তাঁর বহু মূল্যবান লেখা অবহেলায় খুঁইয়ে ফেলেছিলেন। তাঁর জীবনটাও কেটেছে চরম অবহেলায়। তবুও কোনোদিন জীবন নিয়ে বিতৃষ্ণা প্রকাশ করেননি।জীবনের শেষ পর্যায়ে তিনি গুরুতর আর্থিক সমস্যায় পড়েন।  নিদারুণ অর্থকষ্টে তার জীবনটা ধীরে ধীরে স্থবির হয়ে পড়তে থাকে। অবশেষে তাঁর আর আপন বলে কিছুই ছিল না। পশ্চিমবঙ্গ সরকার তাঁকে মাসিক ভাতা প্রদান করে। তিনি ১৯৮০ সালে কলকাতায়  নীলরতন হাসপাতালে মারা যান।

## চলচ্চিত্রায়ণ
* *[[বাড়ী থেকে পালিয়ে]]*  উপন্যাসটি ঋত্বিক ঘটকের পরিচালনায় ১৯৫৮ সালে চলচ্চিত্র আকারে মুক্তি পায়।

## তথ্যসূত্র

বিষয়শ্রেণী:বাঙালি লেখক
বিষয়শ্রেণী:ভারতীয় সাহিত্যিক
বিষয়শ্রেণী:১৯০৩-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:বাঙালি রম্যরচনাকার
বিষয়শ্রেণী:বাঙালি শিশুসাহিত্যিক
বিষয়শ্রেণী:২০শ শতাব্দীর বাঙালি কবি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:মালদহ জেলার ব্যক্তি
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:পশ্চিমবঙ্গের কবি
বিষয়শ্রেণী:কলকাতার লেখক
বিষয়শ্রেণী:ভারতীয় পুরুষ ঔপন্যাসিক
আড়ং (দ্ব্যর্থতা নিরসন)

**আড়ং** বলতে নিম্নের যেকোন বিষয় বোঝানো হতে পারে-

* আড়ং (ব্র্যাক), ব্র্যাক কর্তৃক পরিচালিত একটি কারুশিল্প প্রতিষ্ঠান
* আড়ং (ঐতিহ্য) - বাংলার গ্রামাঞ্চলের মেলা। নবদ্বীপের শাক্তরাস উৎসবের পরের দিন বিশালাকার মৃন্ময়ী দেবী মূর্তি নিয়ে শোভাযাত্রাকে আড়ং বলা হয়।
* আড়ং (চলচ্চিত্র) - বাংলাদেশী বাংলা স্বল্পদৈর্ঘ্য চলচ্চিত্র।
পিটার এক্‌রয়েড

থাম্ব|২০০৭ সালে পিটার এক্‌রয়েড
**পিটার এক্‌রয়েড** (Peter Ackroyd) (জন্ম অক্টোবর ৫, ১৯৪৯) যুক্তরাজ্যের একজন ঔপন্যাসিক, কবি ও জীবনীকার।

তিনি ক্যামব্রিজ বিশ্ববিদ্যালয়ের ক্লেয়ার কলেজে ইংরেজি বিষয়ে অধ্যয়ন করেন। পরবর্তীতে তিনি যুক্তরাষ্ট্রের ইয়েল বিশ্ববিদ্যালয়ে মেলন ফেলো হিসেবে স্নাতোকত্তর পড়াশোনা করেন।

ইয়েল থেকে ফিরে এসে তিনি লন্ডনের নামকরা সাপ্তাহিক পত্রিকা দ্য স্পেক্‌টেটর-এর (The Spectator) সাহিত্য সম্পাদক পদে যোগদান করেন। ১৯৭৩ থেকে ১৯৭৭ সাল পর্যন্ত তিনি এই দায়িত্ব পালন করেন। ১৯৭৮ সালে তিনি পদোন্নতি পেয়ে স্পেক্‌টেটর-এর যুক্ত ম্যানেজিং এডিটর হিসেবে নিযুক্ত হন। পাশাপাশি পত্রিকার চলচ্চিত্র সমালোচকের দায়িত্বও পালন করেন। ১৯৮২ সাল পর্যন্ত তিনি ম্যানেজিং এডিটর ছিলেন।

১৯৮৪ সালে এক্‌রয়েড রয়াল সোসাইটি অফ লিটারেচার-এর ফেলো নির্বাচিত হন। তিনি বেতারের জন্যে প্রচুর অনুষ্ঠান করেছেন। দ্য টাইম্‌স দৈনিক পত্রিকার প্রধান সাহিত্য সমালোচক হিসেবেও দীর্ঘদিন কাজ করেছেন।

## সাহিত্য জীবন

বিষয়শ্রেণী:ইংরেজ সাহিত্যিক
বিষয়শ্রেণী:১৯৪৯-এ জন্ম
বিষয়শ্রেণী:২০শ শতাব্দীর জীবনীকার
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:ইংরেজ জীবনীকার
বিষয়শ্রেণী:ইংরেজ শিশুসাহিত্যিক
বিষয়শ্রেণী:ইংরেজ ইতিহাসবিদ
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:জীবিত ব্যক্তি
বিষয়শ্রেণী:ইংরেজ সমকামী লেখক
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:২১শ শতাব্দীর ব্রিটিশ ঔপন্যাসিক
বিষয়শ্রেণী:২১শ শতাব্দীর জীবনীকার
বিষয়শ্রেণী:লন্ডনের কবি
বিষয়শ্রেণী:ইংরেজ ঐতিহাসিক ঔপন্যাসিক
বিষয়শ্রেণী:ইংরেজ টেলিভিশন উপস্থাপক
বিষয়শ্রেণী:ইংরেজ পুরুষ ছোটগল্পকার
বিষয়শ্রেণী:ইংরেজ পুরুষ সাংবাদিক
বিষয়শ্রেণী:ইংরেজি ম্যাগাজিনের সম্পাদক
বিষয়শ্রেণী:ক্লেয়ার কলেজ, কেমব্রিজের প্রাক্তন শিক্ষার্থী
বিষয়শ্রেণী:জেমস টেইট ব্ল্যাক মেমোরিয়াল পুরস্কার প্রাপক
বিষয়শ্রেণী:দ্য টাইমসের ব্যক্তি
বিষয়শ্রেণী:বুকার পুরস্কার বিজয়ী
বিষয়শ্রেণী:২০শ শতাব্দীর ইংরেজ ইতিহাসবিদ
বিষয়শ্রেণী:২০শ শতাব্দীর ইংরেজ ছোটগল্পকার
বিষয়শ্রেণী:২০শ শতাব্দীর ইংরেজ নাট্যকার
বিষয়শ্রেণী:২০শ শতাব্দীর ইংরেজ প্রাবন্ধিক
বিষয়শ্রেণী:২০শ শতাব্দীর ইংরেজ সাংবাদিক
বিষয়শ্রেণী:২১শ শতাব্দীর ইংরেজ ইতিহাসবিদ
বিষয়শ্রেণী:২১শ শতাব্দীর ইংরেজ ঔপন্যাসিক
বিষয়শ্রেণী:২১শ শতাব্দীর ইংরেজ সাংবাদিক
বিশ্ব বাণিজ্য সংস্থা

**বিশ্ব বাণিজ্য সংস্থা** (ইংরেজি World Trade Organization *ওয়ার্ল্ড ট্রেড অর্গানাইজেশন*) একটি আন্তর্জাতিক সংস্থা, যা বিশ্বের বাণিজ্য সংক্রান্ত নীতি প্রবর্তন এবং সদস্য রাষ্ট্র বা পক্ষ সমূহের মধ্যকার মতপার্থক্য দূর করতে সাহায্য করে থাকে। বিশ্ব বাণিজ্য সংস্থার সদর দপ্তর সুইজারল্যান্ডের জেনেভা শহরে অবস্থিত। বিশ্ব বাণিজ্য সংস্থা ১৯৯৫ সালে প্রতিষ্ঠিত হয়।

সিল্ক রোডের প্রারম্ভিক দিনগুলি থেকে ট্যারিফ এবং ট্রেডের সাধারণ চুক্তি (জিএটিটি) এবং বিশ্ব বাণিজ্য সংস্থার জন্মের থেকে, বাণিজ্য অর্থনৈতিক উন্নয়নে সহায়তা করে এবং জাতিগুলোর মধ্যে শান্তিপূর্ণ সম্পর্ক উন্নয়নে গুরুত্বপূর্ণ ভূমিকা পালন করেছে। এই পৃষ্ঠাটি বাণিজ্যের ইতিহাস, তার প্রাথমিকতম শিকড় থেকে বর্তমান দিন পর্যন্ত ট্রেস করে।

রবার্টো আঝেভো ডব্লিউটিও'র ৬ষ্ঠ মহাপরিচালক। চার বছরের মেয়াদের জন্য ১ সেপ্টেম্বর ২০১৪ তারিখে তার নিয়োগ কার্যকর হয়। ২০১৭ সালের ফেব্রুয়ারিতে, বিশ্বব্যাংকের সদস্যরা পুনরায় দ্বিতীয় মেয়াদের জন্য পুনরায় নিয়োগ পান,'এনগোজি ওকোঞ্জো ইউয়েলা' ২০২১ সালের পহেলা মার্চে প্রথম আফ্রিকান এবং প্রথম নারী সপ্তম মহাপরিচালক পদে ডব্লিওটিও এর দ্বায়িত্বভার গ্রহণ করেছেন ২০২৫ সালের ৩১শে অগাস্ট এই পদের মেয়াদ পূর্ণ হবে।

## লক্ষ্য ও উদ্দেশ্য
# বিশ্ব বাণিজ্যের প্রসার
# মুক্ত বাণিজ্যের প্রসার
# বাণিজ্যের অ- শুল্ক বাধাসমূহ দূর করা
# বাণিজ্য বাধা দূর করা
# বিরোধ নিষ্পত্তিতে সহায়তা করা

## ডাইরেক্টর জেনারেল

ডাইরেক্টর জেনারেল নিয়োগের বিজ্ঞপ্তি ২০০৩ সালে প্রকাশিত হয়।  ডাইরেক্টর জেনারেলের অধীনে চারজন সহকারী ডাইরেক্টর জেনারেল থাকবে,চারজন ডেপুটি জেনারেল হচ্ছে, 
* Yi Xiaozhun of China (since 1 October 2017),
* Karl Brauner of Germany (since 1 October 2013),
* Yonov Frederick Agah of Nigeria (since 1 October 2013) and
* Alan W. Wolff of the United States (since 1 October 2017).

### ডাইরেক্টর জেনারেলদের তালিকা
*  এনগোজি ওকোঞ্জো ইউয়েলা(Ngozi Okonjo-Iweala), ২০২১–বর্তমান
*  রর্বাতো অজিবার্ডো, ২০১৩–২০২১
*  প্যাসকেল ল্যামি, ২০০৫–২০১৩
*  সুফাসি, ২০০২–২০০৫
*  মিকে মরেই,১৯৯৯-২০০২ 
*  রেনেটু রোজারিও, ১৯৯৫ -১৯৯৯
*  পেটের সুথারল্যান্ড, ১৯৯৫

(Heads of the precursor organization, GATT):
*  Peter Sutherland, 1993–1995
*  Arthur Dunkel, 1980–1993
*  Olivier Long, 1968–1980
*  Eric Wyndham White, 1948–1968

## তথ্যসূত্র
https://www.wto.org/english/thewto_e/whatis_e/tif_e/org4_e.htm  ৮ম মহাপরিচালক

বিষয়শ্রেণী:বিশ্ব বাণিজ্য সংস্থা
বিষয়শ্রেণী:১৯৯৫-এ প্রতিষ্ঠিত সংগঠন
বিষয়শ্রেণী:জাতিসংঘ সাধারণ পরিষদের পর্যবেক্ষক
ইন্টারনেট এক্সপ্লোরার

**ইন্টারনেট এক্সপ্লোরার** মাইক্রোসফট কর্পোরেশনের উদ্ভাবিত এবং এক সময়ের সবচেয়ে জনপ্রিয় ওয়েব ব্রাউজার। ১৫ জুন ২০২২ সালে মাইক্রোসফট, ইন্টারনেট এক্সপ্লোরার প্রকল্পের বন্ধ ঘোষণা করে।

## ইতিহাস
প্রথমে যখন আই-ই (ইন্টারনেট এক্সপ্লোরার) বাজারে ছাড়া হয় তখন এটিকে কিনতে হত। কিন্তু মাইক্রোসফট কর্পোরেশন ব্রাউজার বাজারে নিজের আধিপত্য বিস্তারের লক্ষ্যে নতুন মার্কেটিং স্ট্রাটেজি ঠিক করে। যার পরিপ্রেক্ষিতে আই-ই কে উইন্ডোজ অপারেটিং সিস্টেমের সাথে ফ্রি জুড়ে দেয়া হয়। আর এর পর থেকেই শুরু হয় আই-ই এর উত্থান। আই-ই ৬ বাজারে আধিপত্য বিস্তার করে রেখেছিল বহু বছর ধরে। কিন্তু মোজিলা ফায়ারফক্স বাজারে আসার পর এর একক আধিপত্যে চির ধরে। মোজিলা ফায়ারফক্স ওপেন সোর্স বিধায় এর ডেভেলপমেন্ট খুব দ্রুত হয়। ট্যাব-ব্রাউজিং এবং বাড়তি নিরাপত্তা আই-ই কে বাধ্য করে নিরাপত্তা নিয়ে নতুন করে ভাবতে। আর এই লক্ষ্যে মাইক্রোসফট উদ্ভাবন করে তাদের ব্রাউজারের নতুন ভার্সন ইন্টারনেট এক্সপ্লোরার ৭। 
## ইন্টারনেট এক্সপ্লোরারের বিভিন্ন সংস্করণ
### ইন্টারনেট এক্সপ্লোরার ৭
ইন্টারনেট এক্সপ্লোরার ৭ বিশেষ ফিচার-সমুহঃ
# ট্যাব-ব্রাউজিং
# সম্প্রসারিত নিরাপত্তা ব্যবস্থা (Extended security system)
# সম্প্রসারণযোগ্য অনুসন্ধান ব্যবস্থা (Extensible search system) (ফায়ারফক্স এর মত)
# পপ-আপ ব্লকার
# ফিড এজেন্ট (লাইভ বুকমার্ক)

দুর্বলতাঃ
# বিজ্ঞাপন রোধক (এড ব্লকার) নেই।
# ধীর গতিতে কাজ করে।(ডায়াল-আপ ব্যবহারকারীগণ এটা ভালো বুঝতে পারবেন)
# প্লাগ-ইন এর অভাব।

এটা সত্যি যে, আই-ই ৭ ফায়ারফক্স এর আগ্রাসন বন্ধ করার জন্যই মাইক্রোসফট এর পক্ষ থেকে পালটা জবাব, কিন্তু অনেকেরই ধারণা ফায়াফক্স এর গ্রোথ রেট এর কাছে আই-ই ৭ শেষ পর্যন্ত টিকতে পারবে না।

## তথ্যসূত্র

## বহিঃসংযোগ
* ইন্টারনেট এক্সপ্লোরার ওয়েব সাইট
* ইন্টারনেট এক্সপ্লোরার ৭ রিভিউ
* IEBlog — ইন্টারনেট এক্সপ্লোরার দলের ওয়েব ব্লগ
* Channel9 Wiki: InternetExplorer — ইন্টারনেট এক্সপ্লোরার এর জন্য উইকি
* ইন্টারনেট এক্সপ্লোরার কমিউনিটি — অফিসিয়াল মাইক্রোসফট ইন্টারনেট এক্সপ্লোরার কমিউনিটি
* কীভাবে ইন্টারনেট এক্সপ্লোরার ৬ আনইন্সটল করবেন? — উইন্ডোজের প্রি-এক্সপি সংস্করণের জন্য একটি মাইক্রোসফট সাপোর্ট নিবন্ধ
* Secunia Vulnerability Report for Microsoft Internet Explorer 6.x
* ইন্টারনেট এক্সপ্লোরার ইতিহাস
* Remove IE from Windows 2000 at install — A guide to burning IE-free Windows installer discs
* ইন্টারনেট এক্সপ্লোরার এবং .নেট - A guide to automating IE with C#/VB.NET
* OpenSearch Generator - Generates OpenSearch XML search provider for Internet Explorer 7
* nLite — A program that disables installation of specified Windows components, including IE
* Internet Explorer 7 Beta 3 release notes
* মাইক্রোসফট ইন্টারনেট এক্সপ্লোরার এর পুরনো সংস্করণসমূহ
* কিবোর্ড শর্টকার্ট

বিষয়শ্রেণী:ওয়েব ব্রাউজার
বিষয়শ্রেণী:অ্যাপ্লিকেশন সফটওয়্যার
বিষয়শ্রেণী:ইন্টারনেটের ইতিহাস
বিষয়শ্রেণী:উইন্ডোজ ওয়েব ব্রাউজার
বিষয়শ্রেণী:বন্ধ হওয়া মাইক্রোসফট সফটওয়্যার
বিষয়শ্রেণী:এক্সবক্স ওয়ান সফটওয়্যার
বিষয়শ্রেণী:১৯৯৫-এর সফটওয়্যার
বিষয়শ্রেণী:মালিকানাধীন সফটওয়্যার
বিষয়শ্রেণী:১৯৯৫-এ প্রতিষ্ঠিত ইন্টারনেট সম্পত্তি
আন্তর্জাতিক ফৌজদারি আদালত

[থাম্ব|ডান|278px|The main ICC building in [The Hague.]]

**'আন্তর্জাতিক অপরাধ আদালত** ২০০২ সালে প্রতিষ্ঠিত হয়। এই আদালত সাধারণত গণহত্যা, যুদ্ধাপরাধ, মানবতার বিরুদ্ধে অপরাধ ইত্যাদি অপরাধের জন্য দায়ীদের অভিযুক্ত করে থাকে।

১৯৯৭ সালের ১৭ জুলাই রোম নীতিমালা গৃহীত হয়। রোম নীতিমালা হল আন্তর্জাতিক ফৌজদারী আদালতের মূল ভিত্তি।এ নীতিমালা অনুযায়ী আন্তর্জাতিক আদালত গঠনের সিদ্ধান্ত নেয়া হয়।একটি অব্যর্থ প্রতিষ্ঠান প্রতিষ্ঠার লক্ষ্যে ১৯৯৮ সালের ১৫ জুন থেকে ১৭ জুলাই পর্যন্ত ইতালির রোম নগরে সমগ্র বিশ্বের ১২০টি দেশের উচ্চপর্যায়ের প্রতিনিধিদের সমন্বয়ে একটি কুটনীতিক সম্মেলন অনুষ্ঠিত হয় এবং ১২০-৭ ভোটের বিপূল ব্যবধানে আন্তর্জাতিক ফৌজদারী আদালত সংবিধি বা রোম সংবিধি গৃহীত হওয়ার মাধ্যমে আন্তর্জাতিক অপরাধ আদালত প্রতিষ্ঠিত হয় তবে রোম নীতিমালা কার্যক্রম করতে ১২০টি দেশের স্বীকৃতির প্রয়োজন ছিল। ১২০ দেশের স্বীকৃতির পর ২০০২ সালে ১ জুলাই থেকে আন্তর্জাতিক অপরাধ আদালত তার কার্যক্রম শুরু করে। নেদারল্যান্ডের হেগ শহর থকে এ আদালতের কার্যক্রম পরিচালিত হয়।আন্তর্জাতিক ফৌজদারী আদালত সংবিধি বা রোম সংবিধিতে মোট ১৩ টি অধ্যায় এবং ১২৮ টি অনুচ্ছেদ রয়েছে।
মোট আঠারো জন বিচারক বিচার কার্য পরিচালনা করেন।

২০০৪ সালে আইসিসি প্রথমবারের মতো অপরাধের অভিযোগের তদন্তে নামে। ওই বছর গণপ্রজাতন্ত্রী কঙ্গোতে যুদ্ধাপরাধ ও মানবতাবিরোধী অপরাধের তদন্ত শুরু করে সংস্থাটি। একই বছর মধ্য আফ্রিকান প্রজাতন্ত্রে মানবতাবিরোধী অপরাধের মামলা সংস্থাটিতে হস্তান্তর করা হয়। ২০০৭ সালে এর তদন্ত শুরু করা হয়।
২০০৫ সালে সুদান ও উগান্ডায় যুদ্ধাপরাধের তদন্ত শুরু করে আইসিসি।

২০১০ সালে কেনিয়ায় মানবতাবিরোধী অপরাধ ও ২০১১ সালে আইভরি কোস্টে যুদ্ধাপরাধের তদন্ত শুরু করে আইসিসি। ২০১১ সালেই লিবিয়ায় যুদ্ধপরাধ ও মানবতাবিরোধী অপরাধের তদন্ত শুরু করে সংস্থাটি।
এ ছাড়া আফগানিস্তান, কলম্বিয়া, জর্জিয়া, গিনি, হন্ডুরাস, ইরাক, নাইজেরিয়া, ফিলিস্তিন ও ইউক্রেনে সম্ভাব্য যুদ্ধাপরাধের বিষয়টি প্রাথমিকভাবে খতিয়ে দেখছেন সংস্থাটির প্রসিকিউটররা।
আইসিসি এ পর্যন্ত ৩৬ জনকে বিভিন্ন অপরাধে অভিযুক্ত করেছে। এদের মধ্যে রয়েছে উগান্ডার বিদ্রোহী নেতা জোশেফ কোনি, সুদানের প্রেসিডেন্ট ওমর আল-বশির, কেনিয়ার প্রেসিডেন্ট উহুরু কেনিয়াত্তা, লিবিয়ার প্রয়াত নেতা মুয়াম্মার আল-গাদ্দাফি ও আইভরি কোস্টের প্রেসিডেন্ট লরেন্ট জিবাগবো।

এ আদালতে বিচারের মাধ্যমে যে কোনো ব্যক্তি বা সংগঠনকে দোষী সাব্যস্ত করতে পারে। এমনকি গ্রেফতারি পরোয়ানাও জারি করতে পারে সংস্থাটি। তবে এর নিজস্ব কোনো বাহিনী না থাকায় অভিযুক্তদের ধরতে বা দণ্ড কার্যকর করতে পারে না। এ জন্য তারা সংশ্লিষ্ট রাষ্ট্র ও অপরাপর অন্যান্য রাষ্ট্রকে অভিযুক্তকে গ্রেফতারের আহ্বান জানায়।

রাশিয়া, চীন, ভারত ছাড়াও মার্কিন যুক্তরাষ্ট্র এ আদালতকে স্বীকৃতি দেয়নি। সাবেক মার্কিন প্রেসিডেন্ট বিল ক্লিন্টন রোম নীতিমালায় স্বাক্ষর করলেও প্রেসিডেন্ট জর্জ বুশ তা প্রত্যাহার করে নেন।  কারণ হিসেবে সাবেক এই যুদ্ধবাজ মার্কিন প্রেসিডেন্ট বলেন মার্কিন যুক্তরাষ্ট্র চেষ্টা করছে সারা বিশ্বে শান্তি প্রতিষ্ঠা করতে। এই আদালত মার্কিন কূটনৈতিক এবং সেনাদের হাজির করতে পারে এ যুক্তি দেখিয়ে বলেন, মার্কিন যুক্তরাষ্ট্র জাতিসংঘের মাধ্যমে ভুল-ভ্রান্তি সমাধানের চেষ্টা করছে।

## তথ্যসূত্র

বিষয়শ্রেণী:আন্তর্জাতিক আদালত
বিষয়শ্রেণী:আন্তর্জাতিক প্রতিষ্ঠান
বিষয়শ্রেণী:হেগ ভিত্তিক সংগঠন
বিষয়শ্রেণী:জাতিসংঘ সাধারণ পরিষদের পর্যবেক্ষক
আন্তর্জাতিক পরমাণু শক্তি সংস্থা

**আন্তর্জাতিক পরমাণু শক্তি সংস্থা (আইএইএ)** () বিশ্বে পরমাণবিক শক্তির শান্তিপূর্ণ ব্যবহার এবং সামরিক উদ্দেশ্যে এর ব্যবহার রোধকল্পে কাজ করে থাকে। এই সংস্থাটি ১৯৫৭ সালের ২৯ জুলাই প্রতিষ্ঠিত হয়। এর সদর দপ্তর অস্ট্রিয়ার ভিয়েনায় অবস্থিত। যদিও জাতিসংঘের অধীনে স্বায়ত্ত্বশাসিত সংস্থা হিসেবে প্রতিষ্ঠিত, বর্তমানে সংস্থাটি জাতিসংঘ সাধারণ পরিষদ ও নিরাপত্তা পরিষদ - উভয় পরিষদেই এটি এর কার্যক্রম পেশ করে।

আইএইএ-এর সদর দপ্তর অস্ট্রিয়ার ভিয়েনাতে অবস্থিত। এর দুইটি আঞ্চলিক দপ্তর রয়েছে, এর একটি কানাডার টরন্টোতে এবং অন্যটি জাপানের টোকিওতে। এছাড়া নিউ ইয়র্ক এবং জেনেভাতে দুইটী মৈত্রী অফিস রয়েছে। আইএইএ তিনটি ল্যাবরেটরিতে গবেষণা কার্যক্রম পরিচালনা করে; এগুলো ভিয়েনা, সাইবার্সডোর্ফ এবং মোনাকোতে অবস্থিত।

আইএইএ একটি আন্তসরকার ফোরাম হিসেবে কাজ করে। এখানে বিশ্বব্যাপী পারমাণবিক শক্তির শান্তিপূর্ণ ব্যবহারের বিষয়ে বৈজ্ঞানিক, কারিগরী গবেষণা কার্য পরিচালিত হয়। আইএইএ-এর কার্যসূচীর উদ্দেশ্য হল বিশ্বব্যাপী পারমাণবিক শক্তির শান্তিপূর্ণ ব্যবহারকে উৎসাহিত করা ও পারমাণবিক প্রযুক্তির অপব্যবহার রোধ। এছাড়া পারমাণবিক নিরাপত্তা এবং পারমাণবিক নিরাপত্তাবিষয়ক বিভিন্ন মানদণ্ড প্রণয়ন ও বাস্তবায়ন করাও আইএইএ-এর উদ্দেশ্য।

৭ অক্টোবর, ২০০৫ তারিখে আইএইএ এবং এর সাবেক মহাপরিচালক মোহাম্মদ এল বারাদি যৌথভাবে নোবেল শান্তি পুরস্কারে ভূষিত হন। বর্তমান মহাপরিচালক হিসেবে রয়েছেন জাপানের অধিবাসী ইউকিয়া আমানো।

## ইতিহাস
১৯৫৩ সালে যুক্তরাষ্ট্রের প্রেসিডেন্ট আইজেনহাওয়ার পারমাণবিক শক্তির শান্তিপূর্ণ ব্যবহার নিশ্চিত করা এবং পারমাণবিক বিভিন্ন কর্মসূচি নিয়ন্ত্রণের উদ্দেশ্যে একটি আন্তর্জাতিক সংস্থা গঠনের প্রস্তাব করেন। ঐ বছর জাতিসংঘের সাধারণ সভায় অ্যাটমস ফর পিস-শীর্ষক বক্তৃতায় তিনি এই প্রস্তাব করেন। ১৯৫৪ সালে মার্কিন যুক্তরাষ্ট্র সাধারণ অধিবেশনে এটি গঠনের জন্য আনুষ্ঠানিকভাবে প্রস্তাব করে। এছাড়া যুক্তরাষ্ট্র পারমাণবিক শক্তির শান্তিপূর্ণ ব্যবহার বিষয়ক একটি আন্তর্জাতিক সম্মেলন আহবান করে।

## মহাপরিচালকদের তালিকা

|রাফায়েল ম্যারিয়ানা গ্রোসি||||ডিসেম্বর ২০১৯-বর্তমান|}

## তথ্যসূত্র

## বহিঃসংযোগ
* আন্তর্জাতিক পরমাণু শক্তি সংস্থার অয়েবসাইট
* আন্তর্জাতিক পরমাণু শক্তি সংস্থার পারমাণবিক জ্ঞান ও তথ্য সম্পর্কিত পোর্টাল
* ফিশিয়াল IAEA ইউটিউব চ্যানেল
* In ফোকাসঃ IAEA এবং ইরান
* IAEA বুলেটিন 
* আন্তর্জাতিক পরমাণু শক্তি সংস্থার প্রথম ৪০ বছরের ইতিহাস, ডেভিড ফিসার, ১৯৯৭, 
* চিত্রে বিধৃত ইতিহাসঃ শান্তির জন্য পরমাণু, 
* ক্যান্সার থেরাপি কার্যক্রম প্রোগ্রাম (PACT)

বিষয়শ্রেণী:আন্তর্জাতিক সংস্থা
বিষয়শ্রেণী:১৯৫৭-এ প্রতিষ্ঠিত
বিষয়শ্রেণী:নোবেল শান্তি পুরস্কার বিজয়ী সংস্থা
বিষয়শ্রেণী:জাতিসংঘ
বিষয়শ্রেণী:নোবেল পুরস্কার বিজয়ী সংস্থা
জুবিলি ব্রিজ

**জুবিলি ব্রিজ** একটি একশো বছরেরও বেশি পুরনো সেতু। এটি ভারতের পশ্চিমবঙ্গ রাজ্যের উত্তর চব্বিশ পরগনা এবং হুগলি জেলার মধ্যে সংযোগকারী হুগলী নদী বা গঙ্গার উপরে একটি গুরুত্বপূর্ণ রেল সেতু। এটি নৈহাটি এবং ব্যান্ডেল এর মধ্যে রেলওয়ে সংযোগ স্থাপন করছে। এই সেতুটির হুগলি জেলার দিকে রয়েছে হুগলিঘাট স্টেশন এবং উত্তর চব্বিশ পরগণা জেলার দিকে রয়েছে গরিফা স্টেশন ।

এই সেতুটি নির্মাণের কাজ আরম্ভ হয় ১৮৮২ সালে এবং সেতুটি খোলা হয় ১৬ই ফেব্রুয়ারি ১৮৮৭ সালে। ইংল্যান্ডের রানী ভিক্টোরিয়ার রাজত্বের পঞ্চাশতম বর্ষে সেতুটি নির্মিত হয়েছিল বলে সেতুটির নাম রাখা হয়েছিল জুবিলি ব্রিজ। বিভূতিভূষন বন্দ্যোপাধ্যায়ের পথের পাঁচালি উপন্যাসে এই সেতুর কথা আছে। বহু বছর ব্যবহারের ফলে এই সেতুটি দুর্বল হয়ে পড়ায় সম্প্রতি এর পাশেই একটা নতুন ব্রিজ (সম্প্রীতি সেতু) নির্মাণ করা হচ্ছে।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের রেল সেতু
বিষয়শ্রেণী:উত্তর চব্বিশ পরগনা জেলার ভবন ও স্থাপনা
বিষয়শ্রেণী:১৮৮৫-এ ভারতে প্রতিষ্ঠিত
বিষয়শ্রেণী:২০১৬-এ ভারতে বিলুপ্ত
বিষয়শ্রেণী:১৮৮৫-এ সম্পন্ন সেতু
বিষয়শ্রেণী:ভারতের রেল সেতু
বিষয়শ্রেণী:পশ্চিমবঙ্গের সেতু
বিষয়শ্রেণী:উত্তর চব্বিশ পরগনা জেলা
বিষয়শ্রেণী:১৮৮৭-এ ব্রিটিশ ভারতে প্রতিষ্ঠিত
হুগলি

**হুগলি** বা **হুগলী** বলতে বোঝাতে পারে:

* হুগলি জেলা – পশ্চিমবঙ্গের একটি জেলা
** হুগলি-চুঁচুড়া (চুঁচুড়া) – হুগলি জেলার সদর দফতর
** হুগলি রেলওয়ে স্টেশন – হুগলি জেলার একটি রেলওয়ে স্টেশন
** হুগলি লোকসভা কেন্দ্র – হুগলি জেলার একটি লোকসভা কেন্দ্র
* হুগলি নদী – পশ্চিমবঙ্গের একটি নদী
প্রমোদকুমার চট্টোপাধ্যায়

**প্রমোদকুমার চট্টোপাধ্যায়** (১৮৮৫ - ২২ সেপ্টেম্বর ১৯৭৯)একজন শিল্পী এবং আধ্যাত্মিক বিষয়ক লেখক। তন্ত্রধর্মের উপর তার লেখালেখির জন্যই তিনি বিখ্যাত। কলকাতার গভর্নমেন্ট আর্ট কলেজ থেকে উত্তীর্ণ হয়ে কিছুদিন বরোদা আর্ট কলেজে অধ্যক্ষতা করেন। তিনি মসলিপত্তমে *অন্ধ্র জাতীয় কলাশালার* প্রতিষ্ঠাতা অধ্যক্ষ ছিলেন।

তার আঁকা বহু ছবির মধ্যে উল্লেখযোগ্য হল *ঊষা ও বরুণ* (বর্তমানে ইটালিতে), *হরপার্বতী*, *শিবনৃত্য*, *চন্দ্রশেখর* (বর্তমানে রাশিয়ায়), *মনসা*, *আম্রপালী* প্রভৃতি। তিনি ভালো প্রতিকৃতি আঁকতে পারতেন। তার আঁকা *শ্রীরামকৃষ্ণ*, *শ্রীঅরবিন্দ*, *বঙ্কিমচন্দ্র* প্রভৃতি উল্লেখযোগ্য।

তিনি তন্ত্রের রহস্য সন্ধানে ভারত ও তিব্বতের বহু দুর্গম অঞ্চলে ঘুরেছেন। বহু তান্ত্রিক এবং সন্ন্যাসীদের সাথে আলাপচারিতা করেছেন। এই বিষয় নিয়ে তার রচিত বিখ্যাত বই *[[তন্ত্রাভিলাষীর সাধুসঙ্গ]]*। তার আত্মজীবনী মূলক বই হল *প্রাণকুমার*। 

তিনি ১৯৫৩ খ্রিষ্টাব্দ থেকে ১৯৭৫ খ্রিষ্টাব্দ অবধি পণ্ডিচেরী আশ্রমে কাটিয়েছেন। বহু সম্মান ও পুরস্কার লাভ করেছেন। চিত্রশিল্পে তার অবদানের জন্য তাকে রাজ্যের একাডেমি পুরস্কার দেওয়া হয়।
 
তার কয়েকটি উল্লেখযোগ্য বইয়ের নাম হল :

## তথ্যসূত্র


বিষয়শ্রেণী:বাঙালি লেখক
বিষয়শ্রেণী:বাঙালি শিল্পী
বিষয়শ্রেণী:বাঙালি সাহিত্যিক
গ্যাসীয় পদার্থ

থাম্ব|প্রবাহিত ধোঁয়া কণা পার্শ্ববর্তী গ্যাসের গতিবিধি নির্দেশ করে
সাধারণ তাপমাত্রায় যেসব পদার্থ বায়বীয় অবস্থায় থাকে তাদেরকে **গ্যাস** বলা হয়। এটি সাধারণভাবে পদার্থের একটি ত্রিমাত্রিক অবস্থা হিসেবেই গণ্য হয়। উপরন্তু এটি পদার্থের একটি ভৌত অবস্থা মাত্র, কারণ চাপ বাড়িয়ে এবং তাপমাত্রা কমিয়ে একে তরলে এবং পরবর্তিতে কঠিনেও পরিণত করা যায়।  গ্যাসের উদাহরণ হল :- H2, N2, O2, CO2 ইত্যাদি।

## বৈশিষ্ট্য
বিভিন্ন গ্যাসের স্বতন্ত্র বৈশিষ্ট্যসম্ভার থাকলেও সকল গ্যাসের কিছু সাধারণ বৈশিষ্ট্য রয়েছে। এগুলো হল -
* গ্যাসের ঘনত্ব কম এবং সংকোচন ক্ষমতা   (Compressibility) উচ্চ। এ কারণে গ্যাসকে অল্প চাপ প্রয়োগের মাধ্যমেই অনেক সংকুচিত করা যায়।
* গ্যাসের সম্প্রসারণ ক্ষমতা (Expansibility) খুবই বেশি। যেকোন পাত্রে গ্যাস রাখলে তা অতি দ্রুত সমস্ত পাত্রে ছড়িয়ে পড়ে।
* গ্যাসের ব্যাপন ক্ষমতা অত্যধিক। দুই বা ততোধিক গ্যাস পরস্পরের মধ্যে অতি দ্রুত পরিব্যপ্ত হয়ে সমসত্ত্ব মিশ্রণ তৈরি করে।
* সকল গ্যাসই সেটিকে যে পাত্রে রাখা হয় তার দেয়ালে সমানভাবে চাপ প্রয়োগ করে।
* কঠিন ও তরল পদার্থের তুলনায় গ্যাসের আপেক্ষিক আয়তন অনেক বেশি। গ্যাসের অণুগুলোর মধ্যে আন্তঃআণবিক স্থান যথেষ্ট বেশি থাকে এবং এদের অণুগুলোর মধ্যেকার আন্তঃআণবিক বল নেই বললেই চলে।

## চাপ এবং আয়তন
* পাত্রের দেয়ালের প্রতি একক ক্ষেত্রফলের উপর গ্যাসীয় অণুগুলোর প্রযুক্ত বলকে গ্যাসের চাপ বলে। এই চাপের ধর্ম এবং একক সাধারণ চাপের মতই। তবে এই ক্ষেত্রে **বায়ুমন্ডলীয় চাপ** এককটি বেশ ব্যবহৃত হতে দেখা যায়। গ্যাসের চাপ প্রকাশে ব্যবহৃত বিভিন্ন এককগুলো হচ্ছে :-
*# বায়ুমণ্ডলীয় চাপ (atmospheric pressure)
*# প্যাসকেল (pascal) - চাপের আন্তর্জাতিক একক
*# টর (torr)
*# বার (bar)
* পাত্রস্থিত গ্যাসীয় অনুসমূহের স্বাধীনভাবে চলাচলের মাধ্যমে দখলীকৃত সর্বমোট স্থান অর্থাৎ অণুগুলো কর্তৃক দখলকৃত জায়গাকেই গ্যাসের আয়তন বলে। গ্যাসের কোন নির্দিষ্ট আয়তন নেই। এ কারণে গ্যাস যে পাত্রে অবস্থান করে সেই পাত্রের আয়তনকেই গ্যাসের আয়তন ধরা হয়।
## তথ্যসূত্র

বিষয়শ্রেণী:অজৈব রসায়ন
বিষয়শ্রেণী:গ্যাস
বিষয়শ্রেণী:পদার্থের দশা
তোপসে

**তোপসে** বা **তপেশরঞ্জন মিত্র** বিখ্যাত বাঙালি চলচ্চিত্র পরিচালক এবং ঔপন্যাসিক সত্যজিৎ রায়ের কাল্পনিক চরিত্র গোয়েন্দা ফেলুদার খুড়তুতো ভাই ও সহকারী। ফেলুদার সব গল্প এবং উপন্যাস তোপসের জবানবন্দিতে লেখা হয়েছে। তোপসের ভাল নাম তপেশরঞ্জন মিত্র। তোপসে চরিত্রটি তে মূলত শার্লক হোমসেররহস্য গল্পগুলোর ডাঃ ওয়াটসন চরিত্রের ছায়া দেখতে পাওয়া যায়।

বিষয়শ্রেণী:ফেলুদা ধারাবাহিক
সব্যসাচী চক্রবর্তী

**সব্যসাচী চক্রবর্তী** পশ্চিমবঙ্গের ছোটপর্দা এবং বড়পর্দার জগতে এক অতি উল্লেখযোগ্য ব্যক্তিত্ব। তার জন্ম ১৯৫৬ সালের ৮ই সেপ্টেম্বর পূর্ব ভারতের কলকাতায়। ১৯৯২ হতে বর্তমান পর্যন্ত তিনি অভিনয় করছেন। জোছন দস্তিদারের সোনেক্সের তেরো পার্বণ সিরিয়াল থেকেই তিনি পশ্চিমবাংলার ঘরে ঘরে পরিচিত মুখ হয়ে ওঠেন। 'রুদ্রসেনের ডায়েরি' টেলিসিরিয়ালে প্রথম গোয়েন্দা চরিত্রের অভিনয় করেন। পরে বাঙালী গোয়েন্দা চরিত্রে তিনি সাবলীল হয়ে ওঠেন। সব্যসাচীর সব থেকে উল্লেখযোগ্য চিত্রায়ন সত্যজিৎ রায়ের ফেলুদা। সন্দীপ রায়ের বাক্স রহস্য টেলিফিল্ম এবং ফেলুদার উপর টেলিফিল্ম সিরিজে অভিনয় করার পর তিনি ফেলুদার ভূমিকায় বোম্বাইয়ের বোম্বেটে সিনেমায় অভিনয় করেন। সৌমিত্র চট্টোপাধ্যায়ের অসাধারণ ফেলুদা চিত্রায়নের পরেও তাকে বাঙলি দর্শক ফেলুদা হিসাবে যথেষ্ট সমাদরের সাথে গ্রহণ করেছে। সব্যসাচী বলিউডের কিছু হিন্দী সিনেমায় অভিনয় করেছেন। দিল সে, খাকি, পরিণীতা, তিন তার মধ্যে উল্লেখযোগ্য।

## প্রথম জীবন
তার বাবা জগদীশ চন্দ্র চক্রবর্তী এবং মা মনিকা চক্রবর্তী ছোটবেলা হতে তাকে আদর করে "বেনু" বলে ডাকেন। তাই আজও সিনেমার জগতে তাকে এই নামেই সম্বোধন করা হয়। ১৯৭৫ সালে তিনি দিল্লির এন্ড্রু কলেজ হতে এইচএসসি পাস করেন। দিল্লির বিখ্যাত হংস রাজ কলেজ (Hans Raj College) থেকে তিনি বিএসসি ডিগ্রি নেন। ১৯৭৮ সালে তিনি দিল্লিতে এএমআই পরীক্ষায় উত্তীর্ণ হন। অভিনয় ছাড়াও প্রকৃতি- পরিবেশের প্রতি তার ভালোবাসা রয়েছে। তিনি একজন ওয়াইল্ড লাইফ ফটোগ্রাফার। ১৯৮৬ সালে তিনি মিঠু চক্রবর্তীকে বিয়ে করেন; যিনি বাংলা টিভি জগতে একজন জনপ্রিয় মুখ। তাদের দুই ছেলে গৌরব ও অর্জুন; যারা আগামী দিনের মেধাবী অভিনেতা।

## চলচ্চিত্রের তালিকা

### বাংলা সিরিয়াল
* তেরো পার্বণ
* সেই সময়
*একাকী অরণ্যে
* উড়নচন্ডী
* দ্বিরাগমন
* গানের ওপারে

### বাংলা সিনেমা

### তামিল ছবি
* স্কেচ , 2018
* মোট্টা শিবা কেট্টা শিবা , 2017
* বইরাভা , 2017
* রিচি , 2017
* সিংগম থ্রি , 2017
* ইরু মুগান , 2016
* টুয়েন্টি ফোর , 2016
* কোদি , 2016
* কো টু , 2016
* মো , 2016
* পুলি , 2015
* পাপানাসাম , 2015
* পূজাই , 2014
* লিংগা , 2014
* পোক্কিরি , 2007

### হিন্দী সিনেমা
* *[[দিল সে..]]*, ১৯৯৮
* খাকী, ২০০৪
* পরিণীতা, ২০০৫
* মাইকেল, ২০১৩ 
* সোনাগাছি, ২০১৩
* ফ্যান্টম, ২০১৫
* তিন, ২০১৬
এই তালিকাটি অসম্পূর্ণ

## তথ্যসূত্র

## বহিঃসংযোগ
*

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি হিন্দু
বিষয়শ্রেণী:কলাকার পুরস্কার বিজয়ী
বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী
বিষয়শ্রেণী:বাঙালি অভিনেতা
বিষয়শ্রেণী:কলকাতার অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
পদ্মা নদীর মাঝি (চলচ্চিত্র)

***পদ্মানদীর মাঝি*** ১৯৯৩ সালের বাংলা ভাষায় ভারত-বাংলাদেশ যৌথ প্রযোজনায় নির্মিত নাট্য চলচ্চিত্র। বাঙালি কথা সাহিত্যিক মানিক বন্দ্যোপাধ্যায় রচিত *[[পদ্মা নদীর মাঝি (উপন্যাস)|একই নামের]]* উপন্যাস অবলম্বনে গৌতম ঘোষ চলচ্চিত্রটি নির্মাণ করেন। এতে অভিনয় করেন রাইসুল ইসলাম আসাদ, চম্পা, রূপা গঙ্গোপাধ্যায় ওউৎপল দত্ত।

## কাহিনী সংক্ষেপ
মানিক বন্দ্যোপাধ্যায়ের পদ্মা নদীর মাঝি উপন্যাসের পটভূমি বাংলাদেশের বিক্রমপুর-ফরিদপুর অঞ্চল। এই উপন্যাসের দেবীগঞ্জ ও আমিনবাড়ি পদ্মার তীরবর্তী গ্রাম। উপন্যাসে পদ্মার তীর সংলগ্ন কেতুপুর ও পার্শ্ববর্তী গ্রামের পদ্মার মাঝি ও জেলেদের বিশ্বস্ত জীবনালেখ্য চিত্রিত হয়েছে। পদ্মা বাংলাদেশের অন্যতম প্রধান নদী। এর ভাঙন প্রবণতা ও প্রলয়ংকরী স্বভাবের কারণে একে বলা হয় 'কীর্তিনাশা' বা রাক্ষুসী পদ্মা। এ নদীর তীরের নির্দিষ্ট কোন সীমারেখা নেই। শহর থেকে দূরে এ নদী এলাকার কয়েকটি গ্রামের দীন-দরিদ্র জেলে ও মাঝিদের জীবনচিত্র এতে অঙ্কিত হয়েছে। জেলেপাড়ারর মাঝি ও জেলেদের জীবনের সুখ-দুঃখ, হাসি-কান্না-অভাব-অভিযোগ — যা কিনা প্রকৃতিগতভাবে সেই জীবনধারায় অবিচ্ছেদ্য অঙ্গ তা এখানে বিশ্বস্ততার সাথে চিত্রিত হয়েছে। তাদের প্রতিটি দিন কাটে দীনহীন অসহায় আর ক্ষুধা-দারিদ্র‍্যের সাথে লড়াই করে। দুবেলা দুমুঠো খেয়ে-পরে বেঁচে থাকাটাই যেন তাদের জীবনের পরম আরাধ্য। এটুকু পেলেই তারা খুশি।

## অভিনয়ে
* রাইসুল ইসলাম আসাদ — কুবের
* চম্পা — মালা
* উৎপল দত্ত — হোসেন
* রূপা গঙ্গোপাধ্যায় — কপিলা
* রবি ঘোষ — আমিনুদ্দীন
* হুমায়ুন ফরীদি
* সুনীল মুখোপাধ্যায়
* বিমল দেব
* আজিজুল হাকিম
* আমিনুল হক চৌধুরী
* মু্ক্তি আনোয়ার
* রাসুল ইসলাম
* তন্দ্রা ইসলাম
* মমতা শঙ্কর
*সৈয়দ হাসান ইমাম

## পুরস্কার
;জাতীয় চলচ্চিত্র পুরস্কার (ভারত)
* সেরা ফিচার ছবি — *পদ্মা নদীর মাঝি*
* দ্বিতীয় সেরা ফিচার ছবি — *পদ্মা নদীর মাঝি*
* সেরা পরিচালক — গৌতম ঘোষ
;জাতীয় চলচ্চিত্র পুরস্কার (বাংলাদেশ)
* সেরা চলচ্চিত্র — *পদ্মা নদীর মাঝি* (প্রযোজক হাবিবুর রহমান খান)
* সেরা অভিনেতা — রাইসুল ইসলাম আসাদ
* সেরা অভিনেত্রী — চম্পা
* সেরা মেকআপম্যান — মোহাম্মদ আলাউদ্দিন
* সেরা শিল্প নির্দেশক — মহিউদ্দিন ফারুক

## তথ্যসূত্র

## বহিঃসংযোগ

* 
* 
* পদ্মানদীর মাঝি at calcuttatube.com
* পদ্মানদীর মাঝি at msn.com
* পদ্মানদীর মাঝি at hollywood.com

বিষয়শ্রেণী:১৯৯৩-এর চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:গৌতম ঘোষ পরিচালিত চলচ্চিত্র
বিষয়শ্রেণী:বাংলা উপন্যাস অবলম্বনে চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ব্রিটিশ রাজের পটভূমিতে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারত-বাংলাদেশ যৌথ প্রযোজনার চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:মানিক বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
পথের পাঁচালী (দ্ব্যর্থতা নিরসন)

* পথের পাঁচালী (উপন্যাস) - বিভূতিভূষণ বন্দ্যোপাধ্যায় রচিত একটি বিখ্যাত উপন্যাস। 
* পথের পাঁচালী (চলচ্চিত্র) - সত্যজিৎ রায় পরিচালিত চলচ্চিত্র।
অ্যাপোলো ১১

**অ্যাপোলো ১১** প্রথম মনুষ্যবাহী মহাকাশ অভিযান, যা চাঁদে অবতরণ করে। এটি অ্যাপোলো প্রোগ্রামের ৫ম মহাকাশ অভিযাত্রা যাতে নভোচারীরা অংশ গ্রহণ করেছিলেন। ১৯৬৯ খ্রিস্টাব্দের জুলাই ১৬ তারিখে এই অভিযানের সূচনা হয়। এই অভিযানে অংশ নেন দলপতি নীল আর্মস্ট্রং, কমান্ড মডিউল চালক মাইকেল কলিন্স, এবং চান্দ্র অবতরণযানের চালক বাজ অলড্রিন। জুলাই ২০ তারিখে আর্মস্ট্রং ও অল্ড্রিন প্রথম মানুষ হিসাবে চাঁদে পা রাখেন।

## চিত্রসম্ভার

Image:Aldrin Looks Back at Tranquility Base - GPN-2000-001102.jpg|Aldrin stands next to the Passive Seismic Experiment Package with the Lunar Module in the background.
Image:Aldrin near Module leg.jpg|Aldrin inspects the LM landing gear.
Image:Apollo 11 Lunar Lander - 5927 NASA.jpg|Aldrin unpacks experiments from the LM.
Image:Buzz salutes the U.S. Flag.jpg|Aldrin with the U.S. flag


## তথ্যসূত্র

## বহিঃসংযোগ

* Apollo 11 Radio Transcripts on spacelog.org 
* Magnificent Desolation: The Apollo 11 Moonwalk Pictures. Complete gallery of Apollo 11 EVA pictures.
* Apollo 11 Mission Detailed Information 
* All photographs of the Apollo 11 mission
* Men on the Moon  Original reports from The Times
*  - NASA Website honoring the mission
* Silicon disc about the size of a half dollar coin etched with 73 messages, left on the Moon by Buzz Aldrin.
* Apollo Anniversary: Moon Landing "Inspired World" - National Geographic News, July 16, 2004 - 35th anniversary; Steven Dick, NASA's chief historian: '...a thousand years from now, that step may be considered the crowning achievement of the 20th century.'
* Ten Things You Didn't Know About the Apollo 11 Moon Landing by *Popular Mechanics*

বিষয়শ্রেণী:মার্কিন মহাকাশযান
বিষয়শ্রেণী:অ্যাপোলো অভিযান
বিষয়শ্রেণী:চাঁদের যাওয়ার মিশন
বিষয়শ্রেণী:লুনার মানুষের মহাকাশ যাত্রা
বিষয়শ্রেণী:১৯৬৯-তে মহাকাশ উড্ডয়ন
বিষয়শ্রেণী:১৯৬৯-তে মার্কিন যুক্তরাষ্ট্র
বিষয়শ্রেণী:অ্যাপোলো কর্মসূচির অন্তর্গত অভিযান
বিষয়শ্রেণী:চাঁদে অবতরণ
আরব লিগ

**আরব লিগ** (আরবি: جامعة الدول العربية) আরব দেশসমূহের সংস্থা। ১৯৪৫ সালের ২২ মার্চ আরব লিগ গঠিত হয়। মিশরের রাজধানী কায়রোতে এর সদর দপ্তর অবস্থিত।

## ইতিহাস
১৯৪৪ সালের আলেক্সাদ্রিয়া প্রোটোকলের উপরে ১৯৪৫ সালের ২২ মার্চ আরব লিগ গঠিত হয়। উদ্দেশ্য মূলতঃ অর্থনৈতিক, রাজনৈতিক ও পারস্পরিক বিভিন্ন সমস্যা সমাধান করা

## ভৌগোলিক
আরব লিগ মূলতঃ ১কোটি ৩০ লক্ষ বর্গ কিলোমিটার জুড়ে যা ৫০ লক্ষ বর্গ মাইলের সমতুল্য। এশিয়া ও আফ্রিকা মহাদেশ জুড়ে এই বিশাল ভুমিতে বেশির ভাগই মরুভূমি। তবে বেশ কিছু উর্বর ভূমিও আছে। একই সাথে পাহাড় পর্বত নদী নালা ও গভীর জঙ্গলও বিদ্যমান।

## সদস্য রাষ্ট্রসমূহ

২২টি রাষ্ট্র আরব লিগের সদস্য-

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## জনসংখ্যা
২০০৭ সাল নাগাদ আরব লিগের মোট জনসংখ্যা ৩৪ কোটি। এর মধ্যে মিশরে সবচেয়ে বেশি ৮ কোটি এবং কমোরোসে সবচেয়ে কম ৬ লক্ষ। মোট জনসংখ্যার ৯০% মুসলমান, ৬% খ্রীষ্টান এবং ৪% অন্যান্য।

## তথ্যসূত্র

## বহিঃসংযোগ

* http://qatarconferences.org/arableaguesummit2013/arabic/ 
* আরব লিগ  *প্রাতিষ্ঠানিক ওয়েবসাইট* (আরবীতে)
* আরব লিগ WorldStatesmen.org
* আরব লিগের সদস্য 
*  The League of Arab States (official site).
* The League of Arab States at Al-Bab.com.
* Arab Turk Conference and Expo at Bursa.
* The Arab League at Council on Foreign Relations.
* প্রোফাইলঃ আরব লিগ, *[[বিবিসি নিউজ]]*, ৯ আগস্ট শেষ হালনাগাদ করা হয়েছে
* Arab League at Jewish Virtual Library.
* Arab League at WorldStatesmen.org.
* 
* 
* 


বিষয়শ্রেণী:আঞ্চলিক রাষ্ট্রসংঘ
বিষয়শ্রেণী:এশিয়া ভিত্তিক আন্তর্জাতিক সংস্থা
বিষয়শ্রেণী:সর্ব-আরববাদ
বিষয়শ্রেণী:আফ্রিকার আন্তর্জাতিক সংস্থা
বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা
বিষয়শ্রেণী:১৯৪৫-এ প্রতিষ্ঠিত সংগঠন
বিষয়শ্রেণী:১৯৪৫-এ এশিয়ায় প্রতিষ্ঠিত
কাউন্সিল অফ ইউরোপ

**কাউন্সিল অফ ইউরোপ** (ফরাসি: Conseil de l'Europe কোঁসেই দ্য লোরোপ /kɔ̃ˈsɛj.də.lˈœʁɔp/, জার্মান: Europarat /ɔɪ.ˈʁoː.pʰaˌʁaːtʰ/ অয়রোপারাট) ইউরোপীয় অঞ্চলের ৪৬টি দেশ নিয়ে গঠিত একটি আন্তর্জাতিক সংস্থা যার মূল লক্ষ্য  ইউরোপে মানবাধিকার, গণতন্ত্র এবং আইনের শাসন প্রতিষ্ঠা করা।  এটি ১৯৪৯ সালে গঠিত হয় ৷ এই পরিষদের সদরদপ্তর ফরাসি-জার্মান সীমান্তে ফ্রান্সের স্ত্রাসবুর শহরে অবস্থিত। এটি ইউরোপীয় ইউনিয়ন হতে পৃথক একটি সংস্থা।

## তথ্যসূত্র

বিষয়শ্রেণী:আঞ্চলিক রাষ্ট্রসংঘ
বিষয়শ্রেণী:ইউরোপ কাউন্সিল
বিষয়শ্রেণী:ইউরোপ ভিত্তিক আন্তর্জাতিক সংগঠন
বিষয়শ্রেণী:ফ্রান্স ভিত্তিক আন্তর্জাতিক সংগঠন
বিষয়শ্রেণী:১৯৪৯-এ প্রতিষ্ঠিত সংগঠন
বিষয়শ্রেণী:ইউরোপের রাজনীতি
বিষয়শ্রেণী:জাতিসংঘ সাধারণ পরিষদের পর্যবেক্ষক
অনিল চট্টোপাধ্যায়

**অনিল চট্টোপাধ্যায়** () (২৫ অক্টোবর, ১৯২৯ – ১৭ মার্চ, ১৯৯৬) একজন বিখ্যাত ভারতীয় বাঙালি চলচ্চিত্র অভিনেতা। তিনি সত্যজিৎ রায়, তপন সিংহ এবং ঋত্বিক ঘটকের মতো খ্যাতনামা বাঙালি পরিচালকদের সাথে কাজ করেছেন। তিনি কিছু হিন্দি ছবিতেও কাজ করেছেন।

## অভিনীত ছবি

এই তালিকাটি অসম্পূর্ণ হতে পারে।

## তথ্যসূত্র

বিষয়শ্রেণী:বাঙালি অভিনেতা
বিষয়শ্রেণী:১৯২৮-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:পশ্চিমবঙ্গের অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:১৯২৯-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা চলচ্চিত্র অভিনেতা
পার্থিব (উপন্যাস)

** পার্থিব** প্রখ্যাত ভারতীয় বাঙালি সাহিত্যিক শীর্ষেন্দু মুখোপাধ্যায় রচিত একটি উপন্যাস।

## তথ্যসূত্র

## বহিঃসংযোগ
পার্থিব গুডরিডস-এ

বিষয়শ্রেণী:বাংলা ভাষার উপন্যাস
মানবজমিন (দ্ব্যর্থতা নিরসন)

* মানবজমিন (উপন্যাস), শীর্ষেন্দু মুখোপাধ্যায় রচিত একটি উপন্যাস।
* মানবজমিন (পত্রিকা), বাংলাদেশের এর একটি দৈনিক পত্রিকা।